ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
ജി.ഐ.എസ്. അധിഷ്ഠിത ദേശീയ ലാൻഡ് ബാങ്ക് സംവിധാനം ആരംഭിച്ചു
സംസ്ഥാന വ്യവസായ മന്ത്രിമാർ, കേന്ദ്ര ഭരണപ്രദേശങ്ങളിലെ ഭരണാധികാരികൾ, മുതിർന്ന കേന്ദ്ര-സംസ്ഥാന സർക്കാർ ഉദ്യോഗസ്ഥർ തുടങ്ങിയവരുമായി കേന്ദ്ര വാണിജ്യ-വ്യവസായ മന്ത്രി ശ്രീ പീയൂഷ് ഗോയൽ വെർച്വൽ മീറ്റിംഗ് നടത്തി. രാജ്യത്തെ വ്യാവസായിക ഉൽപാദനം ഉത്തേജിപ്പിക്കുക, നിക്ഷേപം ആകർഷിക്കുക, ‘വൺ ഡിസ്ട്രിക്റ്റ് വൺ പ്രൊഡക്റ്റ്’  നയം പ്രോത്സാഹിപ്പിക്കുക, ‘ആത്മ നിർഭർ ഭാരത്’ ലക്ഷ്യമിട്ടുള്ള ദേശീയ പ്രസ്ഥാനത്തെ പ്രോത്സാഹിപ്പിക്കുക തുടങ്ങിയ വിഷയങ്ങൾ യോഗം ചർച്ച ചെയ്തു.
ജി.ഐ.എസ്. അധിഷ്ഠിത ദേശീയ ലാൻഡ് ബാങ്ക് സംവിധാനം ശ്രീ ഗോയൽ  ഇ-ലോഞ്ച് ചെയ്തു. ഇൻഡസ്ട്രിയൽ ഇൻഫർമേഷൻ സിസ്റ്റവും  സംസ്ഥാനങ്ങളിലെ ജി.ഐ.എസ്. സംവിധാനങ്ങളുമായി യോജിപ്പിച്ചാണ് പദ്ധതി നടപ്പാക്കുന്നത്. 6 സംസ്ഥാനങ്ങളിൽ ഇന്ന് പദ്ധതി ആരംഭിച്ചു. 2020 ഡിസംബറോടെ മറ്റ് സംസ്ഥാനങ്ങളും കേന്ദ്രഭരണ പ്രദേശങ്ങളും സംവിധാനത്തിന്റെ ഭാഗമാകുമെന്ന് ആത്മവിശ്വാസം പ്രകടിപ്പിച്ച ശ്രീ ഗോയൽ, ഇത് ഒരു മാതൃക മാത്രമാണെന്നും സംസ്ഥാനങ്ങളുടെ പ്രായോഗിക നിർദ്ദേശങ്ങൾ കൂടി പരിഗണിച്ച് ഭൂമി ഇടപാടുകൾക്കും തിരിച്ചറിയലിനും ഉള്ള ഫലപ്രദവും സുതാര്യവുമായ ഒരു സംവിധാനമാക്കി ഇതിനെ വികസിപ്പിക്കുമെന്നും വ്യക്തമാക്കി.
സംസ്ഥാനങ്ങളിലെ വ്യാവസായിക മേഖലകളുടെയും ക്ലസ്റ്ററുകളുടെയും ജി.ഐ.എസ്. അധിഷ്ഠിത ഡാറ്റാബേസാണ് ഐ.ഐ.എസ്. പോർട്ടൽ. 31 സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും 3,300 വ്യവസായ പാർക്കുകളും 4,75,000 ഹെക്ടർ ഭൂമിയും പുതിയ സംവിധാനത്തിന്റെ പരിധിയിലുണ്ട്.
കേന്ദ്രം പുറപ്പെടുവിച്ച പബ്ലിക് പ്രൊക്യുർമെന്റ് പോളിസി-മേക്ക് ഇൻ ഇന്ത്യ ഓർഡർ  സ്വീകരിക്കണമെന്ന് ശ്രീ ഗോയൽ തന്റെ പ്രസംഗത്തിൽ സംസ്ഥാനങ്ങളോട് ആവശ്യപ്പെട്ടു. ആത്മ നിർഭർ ഭാരത് യാഥാർഥ്യമാക്കാൻ ഇത് അത്യാവശ്യമാണെന്ന് അദ്ദേഹം പറഞ്ഞു. പദ്ധതി നടത്തിപ്പിനായി ഒരു മുതിർന്ന ഉദ്യോഗസ്ഥനെ പ്രത്യേകം ചുമതലപ്പെടുത്താൻ മന്ത്രി സംസ്ഥാനങ്ങളോട് ആവശ്യപ്പെട്ടു. മണിപ്പൂർ, നാഗാലാൻഡ്, സിക്കിം സംസ്ഥാന സർക്കാരുകൾ ഇതിനോടകം ഈ ഓർഡർ നടപ്പിലാക്കികഴിഞ്ഞു.
രാജ്യത്ത് ബിസിനസ് ആരംഭിക്കുന്നതിന് ആവശ്യമായ എല്ലാ കേന്ദ്ര, സംസ്ഥാന അനുമതികളും നേടുന്നതിനുള്ള ഏകജാലക സംവിധാനം എന്ന നിലയിൽ വൺ-സ്റ്റോപ് ഡിജിറ്റൽ പ്ലാറ്റ്ഫോം വികസിപ്പിക്കണമെന്നും മന്ത്രി പറഞ്ഞു.
ഇന്ത്യയെ ഒരു ഉത്പാദന പവർഹൗസാക്കി മാറ്റാൻ ‘വൺ ഡിസ്ട്രിക്റ്റ് വൺ പ്രൊഡക്റ്റ്’  സമീപനം സഹായിക്കുമെന്ന് ശ്രീ ഗോയൽ പറഞ്ഞു.
പ്രധാനമന്ത്രിയുടെ വോക്കൽ ഫോർ ലോക്കൽ പ്രഖ്യാപനത്തിന്റെ ചുവടുപിടിച്ചുള്ള ഗവൺമെന്റിന്റെ ഇ-മാർക്കറ്റ് പ്ലെയ്സ്  സംവിധാനം വഴി ആഭ്യന്തര നിർമ്മാതാക്കളിൽ നിന്നുള്ള പൊതു സംഭരണം പ്രോത്സാഹിപ്പിക്കുന്നുണ്ടെന്നും ശ്രീ ഗോയൽ വ്യക്തമാക്കി.
കാർഷിക കയറ്റുമതി പ്രോത്സാഹന നയം നടപ്പാക്കുന്നതിന് സംസ്ഥാന സർക്കാരുകളിൽ നിന്ന് പദ്ധതികൾ ക്ഷണിച്ചതിൽ, 14 സംസ്ഥാനങ്ങൾ മാത്രമാണ് കർമപദ്ധതികൾക്ക് അന്തിമരൂപം നൽകിയിട്ടുള്ളതെന്ന് ശ്രീ ഗോയൽ പറഞ്ഞു. ഇതിനായി നോഡൽ ഏജൻസികളെ/ഓഫീസർമാരെ നിയോഗിക്കാനും സംസ്ഥാനതല നിരീക്ഷണ സമിതികൾ രൂപീകരിക്കാനും അദ്ദേഹം സംസ്ഥാനങ്ങളോട് അഭ്യർത്ഥിച്ചു.
കാർഷിക രംഗത്ത് മാത്രമല്ല വ്യാവസായിക ഉത്പന്നങ്ങളിലും മൂല്യവർദ്ധന പ്രോത്സാഹിപ്പിക്കേണ്ടതിന്റെ ആവശ്യകതയെക്കുറിച്ചും ശ്രീ ഗോയൽ സംസ്ഥാനങ്ങൾക്ക് മാർഗ്ഗനിർദ്ദേശം നൽകി.
രാജ്യത്ത് അതിവേഗം നിക്ഷേപം നടത്തുന്നതിനുള്ള ഘടനാപരമായ സംവിധാനങ്ങളെക്കുറിച്ച് പരാമർശിച്ച ശ്രീ ഗോയൽ, വിവിധ മന്ത്രാലയങ്ങളിൽ എംപവേർഡ് ഗ്രൂപ്പ് സെക്രട്ടറിമാരെയും പ്രോജക്ട് ഡവലപ്മെന്റ് സെല്ലുകളും ഇതിനായി സ്ഥാപിച്ചിട്ടുണ്ടെന്ന് പറഞ്ഞു. സമാന രീതിയിൽ സംവിധാനം ആവിഷ്കരിക്കാൻ അദ്ദേഹം സംസ്ഥാനങ്ങളോട് ആവശ്യപ്പെട്ടു.
വാണിജ്യ-വ്യവസായ സഹമന്ത്രി ശ്രീ സോം പ്രകാശ് യോഗത്തിൽ പങ്കെടുത്തു.
(Visitor Counter : 140
പ്രധാനമന്ത്രിയുടെ ഓഫീസ്
ഹാനുഖാ മഹോത്സവത്തിന് പ്രധാനമന്ത്രി ഇസ്രായേലിനും ജൂത ജനതയ്ക്കും ആശംസകള് നേര്ന്നു
ഹാനുഖാ മഹോത്സവത്തിന് ഇസ്രായേലിലെ ജനങ്ങള്ക്കും ലോകത്താകമാനമുള്ള ജൂതസമൂഹത്തിനും പ്രധാനമന്ത്രി ശ്രീ നരേന്ദ്രമോദി ആശംസകള് അര്പ്പിച്ചു.
''സുഹൃത്തുക്കളായ ഇസ്രായേലി ജനതയ്ക്കും ലോകമാകമാനമുള്ള ജൂത സുഹൃത്തുക്കള്ക്കും ചാഗ് ഹാനുഖാ സമീച്ച്. ഈ മഹോത്സവം നമ്മുടെ ജീവിതങ്ങളില് സമാധാനവും വെളിച്ചവും കൊണ്ടുവരികയും നമ്മുടെ ജനതകള് തമ്മിലുള്ള ഊഷ്മളമായ ബന്ധം കൂടുതല് ജ്വലിപ്പിക്കുകയും ചെയ്യട്ടെ'' ഒരു ട്വീറ്റഇല് ശ്രീ മോദി പറഞ്ഞു.
ഇസ്രായേലി പ്രധാനമന്ത്രി ബെഞ്ചമിന് നെതനാഹ്യുവിനും പ്രസിഡന്റ് റൂവന് റിവിലിനുമാണ് ട്വീറ്റ് ടാഗ് ചെയ്തത്. പ്രധാനമന്ത്രി നരേന്ദ്രമോദി ഹീബ്രുവിലും ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
കാശിയിലെ നേത്രാരോഗ്യ പ്രചാരണത്തെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി കാശിയിലെ നേത്രാരോഗ്യ പ്രചാരണവുമായി ബന്ധപ്പെട്ട 'സ്വസ്ത് ദൃഷ്ടി സ്മൃദ്ധ് കാശി' പദ്ധതിയുമായി ബന്ധപ്പെട്ട എല്ലാവർക്കും ആശംസകൾ നേർന്നു.
"ഈ പ്രചാരണത്തിന്റെ ഭാഗമായ എന്റെ എല്ലാ കാശിയിലെ സഹോദരങ്ങൾക്കും സഹോദരിമാർക്കും ഹൃദയം നിറഞ്ഞ അഭിനന്ദനങ്ങൾ. നിങ്ങളുടെ ആരോഗ്യകരമായ ജീവിതം കാശിയുടെ വികസനത്തിന് പുതിയ ഊർജ്ജം നൽകും."
-ND-
(
പ്രധാനമന്ത്രിയുടെ ഓഫീസ്
മുന് പ്രധാനമന്ത്രി ഡോ: മന്മോഹന് സിംഗിന് പ്രധാനമന്ത്രി ജന്മദിനാശംസകള് അര്പ്പിച്ചു
മുന് പ്രധാനമന്ത്രി ഡോ: മന്മോഹന് സിംഗിന് പ്രധാനമന്ത്രി നരേന്ദ്രമോദി ജന്മദിനാശംസകള് നേര്ന്നു.
''ഡോ മന്മോഹന് സിംഗ്ജിക്ക് ജന്മദിനാശംസകള്, അദ്ദേഹത്തിന് ദീര്ഘ ആയുസിനും ആരോഗ്യവും നല്കി അനുഗ്രഹിക്കാന് ഞാന് ദൈവത്തോട് പ്രാര്ത്ഥിക്കുന്നു'' ഒരു ട്വീറ്റില് പ്രധാനമന്ത്രി പറഞ്ഞു.
യു.പി.എസ്.സി
യു പി എസ് സി 2020 നവംബറിൽ അന്തിമ രൂപം നൽകിയ പരീക്ഷാഫലങ്ങൾ
2020 നവംബറിൽ കേന്ദ്ര പൊതുസേവന കമ്മീഷൻ, യു പി എസ് സി, അന്തിമ രൂപം നൽകിയ പരീക്ഷാഫലങ്ങൾ താഴെ കൊടുക്കുന്നു. ബന്ധപ്പെട്ട ഉദ്യോഗാർത്ഥികളെ തപാൽ മുഖാന്തരം വിവരങ്ങൾ അറിയിച്ചിട്ടുണ്ട്.
മുഴുവൻ പട്ടികയ്ക്ക് ഇവിടെ ക്ലിക്ക് ചെയ്യുക:
Click here for full list
പ്രധാനമന്ത്രിയുടെ ഓഫീസ്
ഇഫ്കോ ചെയർമാൻ സർദാർ ബൽവീന്ദർ സിംഗ് നകായ് യുടെ നിര്യാണത്തിൽ പ്രധാനമന്ത്രി അനുശോചിച്ചു
ഇഫ്കോ ചെയർമാൻ സർദാർ ബൽവീന്ദർ സിംഗ് നകായ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"സർദാർ ബൽവിന്ദർ സിംഗ് നകായ് ജി കാർഷിക, സഹകരണ മേഖലയിലെ തലമുതിര്ന്ന ഒരു അംഗമായിരുന്നു. കർഷകരെ ശാക്തീകരിക്കുന്നതിൽ അദ്ദേഹം നിസ്തുലമായ സംഭാവനകൾ നൽകി. അദ്ദേഹത്തിന്റെ വിയോഗം ദുഖകരമാണ്. അദ്ദേഹത്തിന്റെ കുടുംബത്തിനും അഭ്യുദയകാംക്ഷികൾക്കും അനുശോചനം. അദ്ദേഹത്തിന്റെ ആത്മാവിന് ശാന്തി നേരുന്നു."
(
പ്രധാനമന്ത്രിയുടെ ഓഫീസ്
പ്രധാനമന്ത്രി ജനുവരി 23 ന് അസമും , പശ്ചിമ ബംഗാളും സന്ദർശിക്കും
നേതാജി സുഭാഷ് ചന്ദ്രബോസിന്റെ 125-ാം ജന്മവാർഷികത്തോടനുബന്ധിച്ച് കൊൽക്കത്തയിൽ നടക്കുന്ന ‘പരാക്രം ദിവസ്’ ആഘോഷങ്ങളെ പ്രധാനമന്ത്രി അഭിസംബോധന ചെയ്യും
അസമിലെ ശിവസാഗറിൽ ഒരു ലക്ഷത്തിലധികം പട്ടയങ്ങൾ വിതരണം ചെയ്യും
നേതാജി സുഭാഷ് ചന്ദ്രബോസിന്റെ 125-ാം ജന്മവാർഷികത്തോടനുബന്ധിച്ച് 2021 ജനുവരി 23 ന് നടക്കുന്ന ‘പരാക്രം ദിവസ്’ ആഘോഷങ്ങളെ അഭിസംബോധന ചെയ്യാൻ പ്രധാനമന്ത്രി ശ്രീ നരേന്ദ്ര മോദി കൊൽക്കത്ത സന്ദർശിക്കും. 1.06 ലക്ഷം പട്ടയങ്ങൾ / അവകാശരേഖകൾ വിതരണം ചെയ്യുന്നതിനായി പ്രധാനമന്ത്രി അസമിലെ ശിവസാഗറിലെ ജെറംഗ പഥർ സന്ദർശിക്കും.
പ്രധാനമന്ത്രി പശ്ചിമ ബംഗാളിൽ
കൊൽക്കത്തയിലെ വിക്ടോറിയ മെമ്മോറിയലിൽ നടക്കുന്ന ‘പരാക്രം ദിവസ്’ ആഘോഷത്തിന്റെ ഉദ്ഘാടന ചടങ്ങിൽ പ്രധാനമന്ത്രി അധ്യക്ഷത വഹിക്കും. രാജ്യത്തോടുള്ള നേതാജിയുടെ അജയ്യമായ ആദർശത്തെയും നിസ്വാർത്ഥ സേവനത്തെയും ആദരിക്കുന്നതിനും സ്മരിക്കുന്നതിനുമായി എല്ലാ വർഷവും ജനുവരി 23 ന് നേതാജി സുഭാഷ് ചന്ദ്രബോസിന്റെ ജന്മദിനം 'പരാക്രം ദിവാസ്' ആയി ആഘോഷിക്കാൻ കേന്ദ്രഗവണ്മെന്റ് തീരുമാനിച്ചിട്ടുണ്ട്. രാജ്യത്തെ ജനങ്ങൾക്ക്, പ്രത്യേകിച്ച് യുവാക്കൾക്ക്, നേതാജിയെപ്പോലെ
ധീരതയോടെ പ്രവർത്തിക്കാൻ പ്രചോദനം നൽകുന്നതിനു ലക്ഷ്യമിട്ടാണിത്
ഒരു സ്ഥിരം പ്രദർശനവും നേതാജിയെ കുറിച്ചുള്ള ഒരു പ്രൊജക്ഷൻ മാപ്പിംഗ് ഷോയും ചടങ്ങിൽ ഉദ്ഘാടനം ചെയ്യും. അനുസ്മരണ നാണയവും തപാൽ സ്റ്റാമ്പും പ്രധാനമന്ത്രി പുറത്തിറക്കും. നേതാജിയെക്കുറിച്ചുള്ള "അമ്ര നൂട്ടൺ ജുബോനേരി ഡൂട്ട്" എന്ന സാംസ്കാരിക പരിപാടിയും അരങ്ങേറും.
ഈ പരിപാടിക്ക് മുമ്പ് പ്രധാനമന്ത്രി കൊൽക്കത്തയിലെ ദേശീയ ലൈബ്രറി സന്ദർശിക്കും. അവിടെ “21-ാം നൂറ്റാണ്ടിലെ നേതാജി സുഭാഷിൻറെ പാരമ്പര്യത്തെ വീണ്ടും സന്ദർശിക്കുന്നു” എന്ന അന്താരാഷ്ട്ര സമ്മേളനവും ഒരു ചിത്രകലാ ക്യാമ്പും സംഘടിപ്പിച്ചിട്ടുണ്ട്. കലാകാരന്മാരുമായും സമ്മേളനത്തിൽ പങ്കെടുക്കുന്നവരുമായും പ്രധാനമന്ത്രി സംവദിക്കും.
പ്രധാനമന്ത്രി അസമിൽ
അസമിലെ ശിവസാഗറിൽ 1.06 ലക്ഷം പട്ടയങ്ങൾ / അവകാശരേഖകൾ പ്രധാനമന്ത്രി വിതരണം ചെയ്യും. സംസ്ഥാനത്തെ തദ്ദേശവാസികളുടെ ഭൂമിയിന്മേലുള്ള അവകാശങ്ങൾ സംരക്ഷിക്കുന്നതിന് അടിയന്തിര ആവശ്യം കണക്കിലെടുത്ത് അസം ഗവണ്മെന്റ് സമഗ്രമായ പുതിയ ഭൂനയം കൊണ്ടുവന്നു. അസമിലെ തദ്ദേശവാസികളിൽ സുരക്ഷിതത്വബോധം വളർത്തുന്നതിന് ഉയർന്ന മുൻഗണന നൽകികൊണ്ടാണ് അവർക്ക് പട്ടയങ്ങൾ / അവകാശരേഖകൾ നൽകുന്നത് . അസമിൽ 2016 ൽ 5.75 ലക്ഷം ഭൂരഹിത കുടുംബങ്ങളുണ്ടായിരുന്നു. നിലവിലെ ഗവണ്മെന്റ് 2016 മെയ് മുതൽ 2.28 ലക്ഷം പട്ടയങ്ങൾ / അവകാശരേഖകൾ വിതരണം ചെയ്തു. ജനുവരി 23 ന് നടക്കുന്ന ചടങ്ങ് ഈ പ്രക്രിയയുടെ അടുത്ത ഘട്ടമാണ്
ധനകാര്യ മന്ത്രാലയം
വ്യവസായ സൗഹൃദമാക്കൽ പരിഷ്കരണ നടപടികൾ 15 സംസ്ഥാനങ്ങൾ പൂർത്തീകരിച്ചു
ന്യൂഡൽഹി , ഫെബ്രുവരി 17,2021
വ്യവസായ സൗഹൃദമാക്കൽ പരിഷ്കരണ നടപടികൾ  പൂർത്തീകരിക്കുന്ന സംസ്ഥാനങ്ങളുടെ എണ്ണം 15 ആയി ഉയർന്നു. പുതിയതായി ഗുജറാത്ത്, ഉത്തർപ്രദേശ്, ഉത്തരാഖണ്ഡ് എന്നീ സംസ്ഥാനങ്ങളാണ് പരിഷ്കരണ നടപടികൾ വിജയകരമായി പൂർത്തീകരിച്ചത്. ഇതോടെ, സ്വതന്ത്ര വിപണി ഇടപാടുകളിലൂടെ 9,905 കോടിരൂപയുടെ അധിക ധന വിഭവസമാഹരണം നടത്താൻ ധനകാര്യ വകുപ്പ് ഈ മൂന്നു സംസ്ഥാനങ്ങൾക്ക് അനുമതി നൽകിക്കഴിഞ്ഞു
രാജ്യത്തെ നിക്ഷേപക സൗഹൃദ വ്യവസായ അന്തരീക്ഷത്തിന്റെ പ്രധാന തെളിവാണ് വ്യവസായ സൗഹൃദ സൂചിക. ഇതിൽ കൈവരിക്കുന്ന പുരോഗതി സമ്പദ് വ്യവസ്ഥയിൽ വേഗത്തിലുള്ള വളർച്ച സാധ്യമാക്കും. ഇത് മുന്നിൽ കണ്ടുകൊണ്ടാണ് 2020 മെയിൽ ഭാരത സർക്കാർ ഈ പരിഷ്കാരങ്ങൾ വിജയകരമായി പൂർത്തീകരിക്കുന്ന സംസ്ഥാനങ്ങൾക്ക് അധിക കടമെടുപ്പ് അനുമതി നൽകാൻ തീരുമാനിച്ചത്.
ഇതുവരെ ഓരോ സംസ്ഥാനത്തിനും അനുവദിക്കപ്പെട്ട അധിക കടമെടുപ്പ് പരിധി പട്ടികയിൽ കൊടുത്തിരിക്കുന്നു
IE/SKY
(Visitor Counter : 299
പരിസ്ഥിതി, വനം മന്ത്രാലയം
2016 ലെ പ്ലാസ്റ്റിക് മാലിന്യ സംസ്ക്കരണ ചട്ടങ്ങൾ പ്രകാരം, പ്ലാസ്റ്റിക് പാക്കേജിംഗ് വസ്തുക്കളിന്മേൽ, ഉത്പാദക ഉത്തരവാദിത്തം വിപുലീകരിക്കുന്നതിനുള്ള മാർഗ്ഗനിർദ്ദേശങ്ങൾ, കേന്ദ്ര ഗവണ്മെന്റ് വിജ്ഞാപനം ചെയ്തു
ന്യൂ ഡൽഹി, ഫെബ്രുവരി 18 , 2022
പ്ലാസ്റ്റിക് പാക്കേജിംഗ് വസ്തുക്കളിന്മേൽ ഉത്പാദക ഉത്തരവാദിത്തം വിപുലീകരിക്കുന്നതിനുള്ള മാർഗ്ഗനിർദ്ദേശങ്ങൾ, 2016 ലെ പ്ലാസ്റ്റിക് മാലിന്യ സംസ്ക്കരണ ചട്ടങ്ങൾ പ്രകാരം, കേന്ദ്ര വനം, പരിസ്ഥിതി, കാലാവസ്ഥാ വ്യതിയാന മന്ത്രാലയം വിജ്ഞാപനം ചെയ്തു. 2022 ജൂലായ് 1 മുതൽ പ്രാബല്യത്തിൽ വരുന്ന ഒറ്റത്തവണ ഉപയോഗിക്കുന്ന പ്ലാസ്റ്റിക് വസ്തുക്കളുടെ നിരോധനത്തോടൊപ്പമുള്ള മാർഗ്ഗനിർദ്ദേശങ്ങൾ, പ്ലാസ്റ്റിക് മാലിന്യങ്ങൾ മൂലമുണ്ടാകുന്ന മലിനീകരണം കുറയ്ക്കുന്നതിനുള്ള സുപ്രധാന ചുവട് വയ്പ്പാണ്.
മാർഗ്ഗനിർദ്ദേശങ്ങൾ പ്ലാസ്റ്റിക്കിന് പുതിയ ബദലുകൾ വികസിപ്പിക്കാൻ പ്രോത്സാഹനമേകുമെന്നും സുസ്ഥിര പ്ലാസ്റ്റിക് പാക്കേജിംഗിലേക്ക് മാറുന്നതിനുള്ള രൂപ രേഖ ബിസിനസ് സ്ഥാപനങ്ങൾക്ക് നൽകുമെന്നും കേന്ദ്ര വനം, പരിസ്ഥിതി, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ് ട്വിറ്റർ സന്ദേശത്തിൽ പറഞ്ഞു.
പാക്കേജിംഗിൽ പുതിയ പ്ലാസ്റ്റിക് വസ്തുക്കളുടെ ഉപയോഗം കുറയ്ക്കുന്നനായി പുറത്തിറക്കിയ മാർഗ്ഗനിർദ്ദേശങ്ങളിൽ റിജിഡ് പ്ലാസ്റ്റിക് പാക്കേജിംഗ് വസ്തുക്കളുടെ പുനരുപയോഗം നിർബന്ധമാക്കിയിട്ടുണ്ട്.
അധികമുള്ള വിപുലീകൃത ഉത്പാദക ഉത്തരവാദിത്ത സർട്ടിഫിക്കറ്റുകൾ വിൽക്കുന്നതിനും വാങ്ങുന്നതിനും മാർഗ്ഗനിർദ്ദേശം അനുമതി നൽകുന്നു. പ്ലാസ്റ്റിക് മാലിന്യ സംസ്കരണം ലക്ഷ്യമിട്ടുള്ള ഒരു വിപണി സംവിധാനം ഇതുമൂലം സജ്ജമാകും.
ഉപഭോക്തൃ കേന്ദ്രീകൃത ഓൺലൈൻ പ്ലാറ്റ്ഫോം വഴിയാണ് ഉത്പാദകരുടെ ഉത്തരവാദിത്തം വിപുലീകരിക്കുന്നതിനുള്ള പദ്ധതി  നടപ്പാക്കുന്നത്. ഓൺലൈൻ പ്ലാറ്റ്ഫോം EPR ബാധ്യത സംബന്ധിച്ച തൽസ്ഥിതി നിരീക്ഷിക്കാൻ അനുവദിക്കുകയും ഓൺലൈൻ രജിസ്ട്രേഷനിലൂടെയും വാർഷിക റിട്ടേണുകൾ ഫയൽ ചെയ്യുന്നതിലൂടെയും കമ്പനികളുടെ ഭാരം കുറയ്ക്കുന്നതിനും സഹായകമാകും. EPR ബാധ്യതകൾ പൂർത്തീകരിക്കുന്നത് നിരീക്ഷിക്കുന്നതിനും ഉറപ്പാക്കുന്നതിനും സംരംഭത്തിന്റെ ഓഡിറ്റിനുള്ള ഒരു സംവിധാനവും മാർഗ്ഗനിർദ്ദേശങ്ങൾ വ്യക്തമാക്കിയിട്ടുണ്ട്.
മലിനീകരണത്തിന് ഉത്തരവാദിയായ വ്യക്തിയോ സ്ഥാപനമോ നഷ്ടം നികത്തുക എന്ന തത്വത്തെ അടിസ്ഥാനമാക്കിയാണ്  പാരിസ്ഥിതിക നഷ്ടപരിഹാരം ഈടാക്കുന്നതിനുള്ള ചട്ടക്കൂട് മാർഗ്ഗനിർദ്ദേശങ്ങളിൽ പറയുന്നത്. പരിസ്ഥിതിക്ക് ദോഷകരമായ, ശേഖരിക്കപ്പെടാത്ത പ്ലാസ്റ്റിക് മാലിന്യങ്ങൾ ശേഖരിക്കുന്നതിനും പുനരുപയോഗിക്കുന്നതിനും നിർമ്മാർജ്ജനം ചെയ്യുന്നതിനും ഈ ഫണ്ട് വിനിയോഗിക്കും.
ഖരമാലിന്യവുമായി പ്ലാസ്റ്റിക് പാക്കേജിംഗ് മാലിന്യങ്ങൾ കലരുന്നത് തടയാൻ ഉത്പാദകർ, ഇറക്കുമതിക്കാർ, ബ്രാൻഡ് ഉടമകൾ, തുടങ്ങിയവയ്ക്ക് ഡെപ്പോസിറ്റ് റീഫണ്ട് സംവിധാനം, ബൈ ബാക്ക് മാതൃകയിലുള്ള പദ്ധതികൾ നടപ്പാക്കാവുന്നതാണ്.
വിശദമായ വിജ്ഞാപനം :https://egazette.nic.in/WriteReadData/2022/233568.pdf
RRTN/SKY
(Visitor Counter : 315
പ്രധാനമന്ത്രിയുടെ ഓഫീസ്
ഐ എഫ് എസ് ദിനത്തിൽ ഇന്ത്യൻ ഫോറിൻ സർവീസ് ഓഫീസർമാർക്ക് പ്രധാനമന്ത്രിയുടെ ആശംസകൾ
ഐ എഫ് എസ് ദിനത്തിൽ പ്രധാനമന്ത്രി ശ്രീ. നരേന്ദ്ര മോദി ഇന്ത്യൻ ഫോറിൻ സർവീസ് ഉദ്യോഗസ്ഥർക്ക് ആശംസകൾ നേർന്നു.
"ഐ.എഫ്.എസ് ദിനത്തിൽ എല്ലാ ഇന്ത്യൻ ഫോറിൻ സർവീസ് ഉദ്യോഗസ്ഥർക്കും ആശംസകൾ. ദേശീയ താൽപര്യങ്ങൾക്ക് അന്താരാഷ്ട്രതലത്തിൽ പ്രചാരം നൽകിക്കൊണ്ട് രാഷ്ട്രത്തോടുള്ള അവരുടെ സേവനം പ്രശംസനീയമാണ്. വന്ദേഭാരത് ദൗത്യത്തിലും കോവിഡുമായി ബന്ധപ്പെട്ട മറ്റു കാര്യങ്ങളിലും നമ്മുടെ പൗരന്മാരെയും മറ്റു രാജ്യങ്ങളെയും സഹായിക്കാൻ അവർ നടത്തിയ പരിശ്രമങ്ങൾ ശ്രദ്ധാർഹമാണ്" - പ്രധാനമന്ത്രി ട്വീറ്റ് ചെയ്തു.
ഭൗമശാസ്ത്ര മന്ത്രാലയം
ഭൗമശാസ്ത്ര മന്ത്രാലയത്തിന്റെ സ്ഥാപക ദിനം ആഘോഷിച്ചു
(ജൂലൈ 24, 2020
ഭൗമശാസ്ത്ര രംഗത്തിനു മാത്രമായി പ്രത്യേക മന്ത്രാലയമുള്ള ഏക രാജ്യം ഇന്ത്യയാണെന്ന് കേന്ദ്ര ആരോഗ്യകുടുംബക്ഷേമ, ശാസ്ത്രസാങ്കേതിക, ഭൗമശാസ്ത്ര മന്ത്രി ഡോ. ഹർഷ്വർധൻ പറഞ്ഞു. കാര്യങ്ങൾ സമഗ്രമായി ആസൂത്രണം ചെയ്യുന്നതിലും പരിഹരിക്കുന്നതിലും സമയബന്ധിതമായി ഒരു സംയോജിത സമീപനം വികസിപ്പിക്കുന്നതിന് ഇത് സഹായിക്കുന്നു. മറ്റ് രാജ്യങ്ങൾക്ക് പിന്തുടരാൻ പാകത്തിലുള്ള ആഗോള നിലവാരമുള്ള നിരവധി സുപ്രധാന നേട്ടങ്ങൾ സമീപകാലത്ത് മന്ത്രാലയം കൈവരിച്ചിട്ടുണ്ടെന്നും മന്ത്രി പറഞ്ഞു.
ഭൗമശാസ്ത്ര മന്ത്രാലയത്തിന്റെ സ്ഥാപകദിനാഘോഷ പരിപാടിയിൽ സംസാരിക്കുകയായിരുന്നു ഡോ. ഹർഷ് വർധൻ.
ഇന്ത്യൻ കാലാവസ്ഥാ വകുപ്പ്, നാഷണൽ സെന്റർ ഫോർ മീഡിയം റേഞ്ച് വെതർ ഫോർകാസ്റ്റിംഗ്, ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെറ്റീരിയോളജി, എർത്ത് റിസ്ക് ഇവാലുവേഷൻ സെന്റർ, സമുദ്ര വികസന മന്ത്രാലയം എന്നിവ ലയിപ്പിച്ചാണ് 2006 ൽ ഭൗമശാസ്ത്ര മന്ത്രാലയം രൂപീകരിച്ചത്. മന്ത്രാലയത്തിലെ മുതിർന്ന ശാസ്ത്രജ്ഞരും ഉദ്യോഗസ്ഥരും മറ്റ് പ്രശസ്ത ശാസ്ത്രജ്ഞരും വെബ്കാസ്റ്റിലൂടെ പങ്കെടുത്തു.
ചടങ്ങിൽ, ഇന്ത്യൻ കാലാവസ്ഥാ വകുപ്പിന്റെ നോളജ് റിസോഴ്സ് സെന്റർ നെറ്റ്വർക്ക് , മൊബൈൽ ആപ്പ് "മൗസം" എന്നിവക്കും തുടക്കം കുറിച്ചു. മികച്ച പ്രവർത്തനത്തിന് അവാർഡ് ലഭിച്ച മന്ത്രാലയത്തിലെ ശാസ്ത്രജ്ഞരുടെയും ജീവനക്കാരുടെയും പേരുകളും സെക്രട്ടറി ഡോ. രാജീവൻ പ്രഖ്യാപിച്ചു.
കാലാവസ്ഥ, സമുദ്രം, തീരദേശം, പ്രകൃതിദുരന്തങ്ങൾ, പൊതു സുരക്ഷയും സാമൂഹിക- സാമ്പത്തിക ക്ഷേമം എന്നിവയ്ക്കായി രാജ്യത്തിന് ഏറ്റവും മികച്ച സേവനങ്ങൾ നൽകാൻ ഭൗമശാസ്ത്ര മന്ത്രാലയം സജ്ജമാണ്.
സമുദ്ര വിഭവങ്ങളുടെ പര്യവേക്ഷണവും സുസ്ഥിര ഉപയോഗവും മന്ത്രാലയം കൈകാര്യം ചെയ്യുന്നു, കൂടാതെ അന്റാർട്ടിക്ക് / ആർട്ടിക് / ഹിമാലയം, തെക്കൻ സമുദ്ര ഗവേഷണം എന്നിവയിലും പ്രധാന പങ്ക് വഹിക്കുന്നു
ഉരുക്ക് മന്ത്രാലയം
ആത്മനിർഭർ ഭാരതിനെ കുറിച്ച് ഉരുക്ക് മന്ത്രാലയം വെബിനാർ സംഘടിപ്പിക്കും
കേന്ദ്ര ഉരുക്കു മന്ത്രാലയം കോൺഫെഡറേഷൻ ഓഫ് ഇന്ത്യൻ ഇൻഡസ്ട്രിയുമായി  സഹകരിച്ച് ‘ആത്മനിർഭർ ഭാരത്: ഭവന–- കെട്ടിടനിർമാണ, വ്യോമമേഖലകളിലെ ഉരുക്ക് ഉപയോഗത്തിന് പ്രോൽസാഹനം' എന്ന വിഷയത്തിൽ 2020 ആഗസ്ത് 18ന് ഡിജിറ്റൽ സെമിനാർ സംഘടിപ്പിക്കുന്നു.
നിർമ്മാണ, അടിസ്ഥാന സൗകര്യവികസന മേഖലകളിലെ ഉരുക്ക് ഉപയോഗത്തെക്കുറിച്ചുള്ള അവബോധം വളർത്താനും ഉരുക്ക് അധിഷ്ഠിത നിർമ്മാണം പ്രോത്സാഹിപ്പിക്കുന്നതിനായി ഉപയോക്താക്കളും വിതരണക്കാരും തമ്മിലുള്ള അകലം കുറയ്ക്കാനും വെബിനാര് സഹായിക്കും.
ചടങ്ങിൽ പെട്രോളിയം പ്രകൃതി വാതക–ഉരുക്ക് മന്ത്രി ശ്രീ ധർമേന്ദ്ര പ്രധാൻ മുഖ്യാതിഥിയാകും. വ്യോമയാന സഹമന്ത്രി ശ്രീ ഹർദീപ് സിംഗ് പുരി വിശിഷ്ടാതിഥിയാകും. ഉരുക്ക് സഹമന്ത്രി ശ്രീ ഫാഗൻ സിംഗ് കുലസ്തെ ഉദ്ഘാടന ചടങ്ങിൽ സംബന്ധിക്കും.
കെട്ടിടങ്ങൾ, വീട്, വിമാനത്താവള പദ്ധതികൾ എന്നിവയിൽ ഉരുക്കിലുള്ള രൂപകൽപ്പനയും നിർമ്മാണവും പ്രോത്സാഹിപ്പിക്കുന്നതിനായി ഉപഭോക്തൃ കേന്ദ്രീകൃതമായാണ് വെബിനാർ സംഘടിപ്പിക്കുന്നത്. ഇന്ത്യൻ ഇരുമ്പ്– ഉരുക്ക് വ്യവസായത്തിന്റെ ശേഷി, ഭാവി വിപുലീകരണപദ്ധതികൾ, പുതിയ ഉൽപ്പന്ന വികസനത്തിനുള്ള ഗവേഷണ-വികസനശേഷി എന്നിവയെക്കുറിച്ചുള്ള ഉരുക്കുനിർമ്മാതാക്കളുടെ വീക്ഷണവും ചർച്ചയാവും.(Visitor Counter : 96
ആരോഗ്യ, കുടുംബക്ഷേമ മന്ത്രാലയം
കോവിഡ് 19 -പുതിയ വിവരങ്ങൾ
ദേശവ്യാപക വാക്സിനേഷൻ യജ്ഞത്തിന്റെ ഭാഗമായി ഇതുവരെ 39. 53 കോടി ഡോസ് വാക്സിൻ വിതരണം ചെയ്തു
3,01,83,876 പേർ രാജ്യത്ത് ഇതുവരെ രോഗമുക്തി നേടി
രോഗമുക്തി നിരക്ക് ഉയർന്ന് 97.28% ആയി
കഴിഞ്ഞ 24 മണിക്കൂറിൽ 40,026 പേർക്ക് രോഗം ഭേദമായി
രാജ്യത്ത് കഴിഞ്ഞ 24 മണിക്കൂറിൽ 38,949 പുതിയ കോവിഡ് കേസുകൾ റിപ്പോർട്ട് ചെയ്തു
4,30,422 പേർ രാജ്യത്ത് നിലവിൽ കോവിഡ് ചികിത്സയിൽ.
ചികിത്സയിൽ ഉള്ളവരുടെ എണ്ണം ആകെ രോഗബാധിതരുടെ 1.39% മാത്രം.
പ്രതിവാര രോഗ സ്ഥിരീകരണ നിരക്ക് 5% ൽ താഴെ ; നിലവിൽ 2.14%.
പ്രതിദിന രോഗ സ്ഥിരീകരണ നിരക്ക് 1.99%. ഇത് തുടർച്ചയായ 25 -മത് ദിവസവും മൂന്ന് ശതമാനത്തിൽ താഴെ
പരിശോധന ശേഷി ഗണ്യമായി വർധിപ്പിച്ചു - 44 കോടി പരിശോധനകൾ ഇതുവരെ നടത്തി
പ്രധാനമന്ത്രിയുടെ ഓഫീസ്
നാലാമത്അഖിലേന്ത്യ കടുവ കണക്കെടുപ്പിന്റെ ഫലങ്ങള് പ്രധാനമന്ത്രി പ്രകാശനം ചെയ്തു
ഇന്ത്യയിലെകടുവകളുടെഎണ്ണം 2967 ആയി വര്ദ്ധിച്ചു;
ചരിത്ര നേട്ടമെന്ന് പ്രധാനമന്ത്രി
ആഗോളകടുവ ദിനത്തോടനുബന്ധിച്ച് ന്യൂഡല്ഹിയിലെ ലോക്കല്ല്യാണ് മാര്ഗില് നടന്ന ചടങ്ങില് പ്രധാനമന്ത്രി ശ്രീ. നരേന്ദ്ര മോദി നാലാമത്അഖിലേന്ത്യാകടുവകണക്കെടുപ്പിന്റെ ഫലങ്ങള് പ്രകാശനം ചെയ്തു.
ഈ സര്വ്വേ പ്രകാരം 2018 ല് ഇന്ത്യയിലെകടുവകളുടെഎണ്ണം 2967 ആയി വര്ദ്ധിച്ചു.
തദവരസത്തില്സംസാരിക്കവെ, ഇന്ത്യയുടെചരിത്ര നേട്ടമായിഇതിനെ വിശേഷിപ്പിച്ച പ്രധാനമന്ത്രി,കടുവസംരക്ഷണത്തിനുള്ളഇന്ത്യയുടെ പ്രതിബദ്ധത ആവര്ത്തിച്ച്വ്യക്തമാക്കി. ഈ നേട്ടം കൈവരിക്കാന് ബന്ധപ്പെട്ട വിവിധ മേഖലകളില്ഉള്ളവര്കാഴ്ചവച്ച ആത്മാര്ത്ഥതയെയും, വേഗതയെയും പ്രധാനമന്ത്രി പ്രശംസിച്ചു. ഇന്ത്യയിലെ ജനങ്ങള് എന്തെങ്കിലുംചെയ്യണമെന്ന്തീരുമാനിച്ചാല്അതിന്റെ ഫലംകിട്ടുന്നതില് നിന്ന്ആര്ക്കുംഅവരെ തടയാന് കഴിയില്ലന്നതിന്റെഒരുമികച്ച ഉദാഹരണമാണിതെന്ന്അദ്ദേഹംചൂണ്ടിക്കാട്ടി.
മൂവായിരത്തോളംകടുവകള്വസിക്കുന്ന ഇന്ത്യഇന്ന്ലോകത്തിലെതന്നെ ഏറ്റവുംവലിയതും, സുരക്ഷിതവുമായആവാസകേന്ദ്രങ്ങളിലൊന്നാണെന്ന് പ്രധാനമന്ത്രി പറഞ്ഞു. പരിസ്ഥിതിസംരക്ഷണത്തിന് വിശാലാടിസ്ഥാനത്തിലുള്ളതും, സമഗ്രവുമായഒരുകാഴ്ചപ്പാടാണ്വേണ്ടതെന്ന്അദ്ദേഹംചൂണ്ടിക്കാട്ടി. വികസനവും, പരിസ്ഥിതിയും തമ്മില് ആരോഗ്യകരമായസമതുലനാവസ്ഥ സാധ്യമാണെന്ന്അദ്ദേഹം പറഞ്ഞു. 'നമ്മുടെ നയങ്ങളിലും, നമ്മുടെ സാമ്പത്തിക ശാസ്ത്രത്തിലും പരിസ്ഥിതിയെകുറിച്ചുള്ളസംവാദത്തില്മാറ്റംവരുത്തണം', അദ്ദേഹം പറഞ്ഞു.
നമ്മുടെ പൗരന്മാര്ക്കായിരാജ്യംകൂടുതല്വീടുകള് നിര്മ്മിക്കുന്നതോടൊപ്പം മൃഗങ്ങള്ക്കായിഗുണനിലവാരമുള്ളആവാസവ്യവസ്ഥകളുംസൃഷ്ടിക്കും. ഇന്ത്യയ്ക്ക്ഊര്ജ്ജസ്വലമായസമുദ്ര സമ്പദ്ഘടനയും, ആരോഗ്യകരമായസമുദ്ര പരിസ്ഥിതിയുംഉണ്ടാകും. ഈ സന്തുലനാവസ്ഥകരുത്തുറ്റതുംഎല്ലാവരെയുംഉള്ക്കൊള്ളുന്നതുമായഒരുഇന്ത്യയിലേയ്ക്ക് നയിക്കും, പ്രധാനമന്ത്രി ഊന്നി പറഞ്ഞു.
ഇന്ത്യ സാമ്പത്തികമായും, പാരിസ്ഥിതികമായും അഭിവൃദ്ധിപ്പെടുമെന്ന് അദ്ദേഹംവിശ്വാസം പ്രകടിപ്പിച്ചു. ഇന്ത്യകൂടുതല്റോഡുകള് നിര്മ്മിക്കുകയും രാജ്യത്ത് ശുദ്ധമായ നദികള്ഉണ്ടാവുകയുംചെയ്യും. ഇന്ത്യയില്മെച്ചപ്പെട്ട ട്രെയിന് കണക്ടിവിറ്റിയുംവൃക്ഷങ്ങളുടെകൂടുതല്വ്യാപനവുംഉണ്ടാകും.
കഴിഞ്ഞ അഞ്ച്വര്ഷത്തിനിടെഅടുത്ത തലമുറയിലെഅടിസ്ഥാന സൗകര്യങ്ങള്ക്കുള്ള പ്രവൃത്തികള്അതിവേഗത്തില്മുന്നോട്ട് പോകവെതന്നെ,രാജ്യത്തിന്റെ വന വിസ്തൃതിയും വര്ദ്ധിച്ചു. 'സംരക്ഷിത പ്രദേശങ്ങളിലും' വര്ദ്ധനയുണ്ടായി. 2014 ല് 692 സംരക്ഷിത പ്രദേശങ്ങള്ഉണ്ടായിരുന്നത് 2019 ല് 860 ലധികമായിഉയര്ന്നു. 'കമ്മ്യൂണിറ്റി റിസര്വ്വുകളുടെ'എണ്ണം 2014 ലെ 43 ല് നിന്ന്ഇപ്പോള് നൂറിലേറെയായി.
സമ്പദ്ഘടനയെ'ശുദ്ധ ഊര്ജ്ജ'അടിസ്ഥാനത്തിലുള്ളതും'പുനരുപയോഗഊര്ജ്ജ'അടിസ്ഥാനത്തിലുള്ളതുമാക്കി മാറ്റാന് ഇന്ത്യ നിരന്തര ശ്രമങ്ങള് നടത്തിവരികയാണെന്ന് പ്രധാനമന്ത്രി പറഞ്ഞു. 'മാലിന്യങ്ങളെയും''ജൈവവസ്തുക്കളെയും'ഇന്ത്യയുടെഊര്ജ്ജസുരക്ഷിതത്വത്തിന്റെഒരുമുഖ്യ ഭാഗമായിമാറ്റിക്കൊണ്ടിരിക്കുകയാണ്. പാചകവാതക കണക്ഷന് നല്കാനുള്ള'ഉജ്ജ്വല', എല്.ഇ.ഡി. ബള്ബുകളുടെവിതരണത്തിനുള്ള'ഉജാല'എന്നി പദ്ധതികളില്കൈവരിച്ച പുരോഗതിഅദ്ദേഹംവിവരിച്ചു.
കടുവസംരക്ഷണത്തിലുംകൂടുതല് ശ്രമങ്ങള്ക്കായി പ്രധാനമന്ത്രി ആഹ്വാനം ചെയ്തു.
കേന്ദ്ര പരിസ്ഥിതി വനം, കാലാവസ്ഥവ്യതിയാനവകുപ്പ് മന്ത്രി ശ്രീ. പ്രകാശ്ജാവ്ദേക്കര്, കേന്ദ്ര പരിസ്ഥിതി, വനം, കാലാവസ്ഥ വ്യതിയാനവകുപ്പ്സഹമന്ത്രി ശ്രീ. ബാബുല്സുപ്രിയോ, കേന്ദ്ര പരിസ്ഥിതി, വനം, കാലാവസ്ഥവ്യതിയാനവകുപ്പ്സെക്രട്ടറി ശ്രീ.സി.കെ. മിശ്ര തുടങ്ങിയവരുംതദവരത്തില്സന്നിഹതരായിരുന്നു.
(ND/MRD
മന്ത്രിസഭ
ഭൗമശാസ്ത്ര മേഖലയില് റഷ്യയിലെ ജോയിന്റ് സ്റ്റോക്ക് കമ്പനി റോസ്ജിയോളജിയയും ജിയോളജിക്കല് സര്വെ ഓഫ് ഇന്ത്യയും തമ്മില് സഹകരണത്തിനുള്ള ധാരണാപത്രത്തിന് മന്ത്രിസഭാ അംഗീകാരം
റഷ്യന് ഫെഡറേഷന് കീഴിലെ നിയമങ്ങളനുസരിച്ച് പ്രവര്ത്തിക്കുന്ന ജോയിന്റ് സ്റ്റോക്ക് കമ്പനിയായ റോസ്ജിയോളജിയയും  ഖനി വകുപ്പിന് കീഴീല് പ്രവര്ത്തിക്കുന്ന ജിയോളജിക്കല് സര്വേ ഓഫ് ഇന്ത്യയും  തമ്മില് ഭൗമശാസ്ത്ര മേഖലയില് യോജിച്ച് പ്രവര്ത്തിക്കുന്നതിനുള്ള ധാരണാ പത്രത്തിന് കേന്ദ്ര മന്ത്രിസഭയുടെ അംഗീകാരം. പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭാ യോഗമാണ് അനുമതി നല്കിയത്.
ഖനനവുമായി ബന്ധപ്പെട്ട് കൂടുതല് പ്രവര്ത്തനങ്ങള് നടത്തുന്നതിനും കൂടുതല് ധാതുസമ്പത്ത് കണ്ടെത്തുന്നതിനും ഈ മേഖലയില് ആഴത്തിലുള്ള ഗവേഷണങ്ങള് നടത്തുന്നതിനും പിജിഇ, ആര്ഇഇ പര്യവേക്ഷണം നടത്തുന്നതിനും ഇന്ത്യയിലെ ഭൗമശാസ്ത്ര ഡാറ്റ റഷ്യയിലെ നവീന സാങ്കേതിക വിദ്യയുടെ സഹായത്തോടെ വികസിപ്പിക്കുന്നതിനും ലക്ഷ്യമിട്ടാണ് ഇന്ത്യ കരാറിലേര്പ്പെടുന്നത്. ഡ്രില്ലിംഗ്, സാംപ്ലിംഗ്, കൃത്യമായ ഡാറ്റയ്ക്കായുള്ള ലാബോറട്ടറി വിശകലനം, ചെലവ് ചുരുക്കല്, ശാസ്ത്രജ്ഞര്ക്കുള്ള പരിശീലനവും മികവ് വര്ദ്ധിപ്പിക്കലും തുടങ്ങിയവ സഹകരണത്തിന്റെ ഭാഗമായി ലക്ഷ്യമിടുന്നു.
റോസ്ജിയോളജിയയുടേയും ജി എസ് ഐയുടേയും അനുഭവസമ്പത്തും സഹകരിക്കാനുള്ള സാധ്യതയും പരിഗണിക്കുമ്പോള് ഭൗമശാസ്ത്ര മേഖലയില് ഈ ധാരണാപത്രം ഇരു രാജ്യങ്ങള്ക്കും ഗുണകരമാകുമെന്നാണ് പ്രതീക്ഷിക്കുന്നത്.
പശ്ചാത്തലം:
ഗവണ്മെന്റ് ഉടമസ്ഥതയില് റഷ്യയിലുള്ള ഏറ്റവും വലിയ ഭൗമശാസ്ത്ര കമ്പനിയാണ് ജോയിന്റ് സ്റ്റോക്ക് കമ്പനി റോസ്ജിയോളജിയ. ധാതുഖനനവുമായി ബന്ധപ്പെട്ട വിവിധ പ്രവര്ത്തനങ്ങളും ഭൂമിശാസ്ത്രപരമായ ഗവേഷണങ്ങളും പര്യവേക്ഷണ പ്രവര്ത്തനങ്ങളും കമ്പനി നടത്തുന്നു.
2020ല് റോസ്ജിയോയുടെ പ്രതിനിധി സംഘം ഇന്ത്യ സന്ദര്ശിച്ചിരുന്നു. പര്യവേക്ഷണ പ്രവര്ത്തനങ്ങളിലെ സഹകരണ കാഴ്ചപ്പാടുകളെക്കുറിച്ച് ചര്ച്ച ചെയ്യാന് മൈന്സ് ആന്ഡ് ജിയോളജിക്കല് സര്വേ ഓഫ് ഇന്ത്യയുമായി ന്യൂഡല്ഹിയില് കൂടിക്കാഴ്ച നടത്തി. ഈ യോഗത്തില്, ഭൗമശാസ്ത്ര മേഖലയിലെ സഹകരണത്തെക്കുറിച്ച് ജിഎസ്ഐയും റോസ്ജിയോയും തമ്മില് ധാരണാപത്രം ഒപ്പിടാമെന്ന നിര്ദേശം ഉയര്ന്നു. അതനുസരിച്ചാണ്, ജിഎസ്ഐ റോസ്ജിയോയുമായി ചര്ച്ച ചെയ്ത് ഒരു കരട് ധാരണാപത്രം തയ്യാറാക്കിയത്.
പ്രത്യേക സേവനങ്ങളും ഫീച്ചറുകളും
ടെലികമ്മ്യൂണിക്കേഷൻസ് വകുപ്പിൻറെ കേരള ഘടകത്തിന്റെ പുതിയ മേധാവിയായി ശ്രീമതി വി ശോഭന ചുമതലയേറ്റു.
കൊച്ചി : ജൂലൈ 03, 2023
ശ്രീമതി വി ശോഭന ITS, ടെലികമ്മ്യൂണിക്കേഷൻസ് വകുപ്പിൻറെ കേരള LSA യുടെ മേധാവിയായി എറണാകുളത്ത് ചുമതലയേറ്റു. തിരുവനന്തപുരം എഞ്ചിനീയറിംഗ് കോളേജിൽ നിന്ന് ഇലക്ട്രോണിക്സ് & ടെലികമ്മ്യൂണിക്കേഷൻസ് ബിരുദധാരിയാണ്. ഇന്ത്യൻ ടെലികമ്മ്യൂണിക്കേഷൻ സർവീസ്സിലെ 1987 ബാച്ച് ഉദ്യോഗസ്ഥ ആയ ഇവരുടെ സ്വദേശം തിരുവനന്തപുരമാണ്.
(കേരളത്തിലെ ആദ്യത്തെ വനിതാ മേധാവിയായ ഇവർക്ക് ഇന്ത്യയിൽ വിവിധ ടെലികോം സർക്കിളുകളിൽ, വ്യത്യസ്ത വിഭാഗങ്ങളിലായി ഏകദേശം 34 വർഷത്തെ വിജയകരമായ അനുഭവസമ്പത്തുണ്ട്. എറണാകുളത്ത് ഏരിയ മാനേജർ ,തിരുവനന്തപുരത്തെ റീജിയണൽ ടെലികോം ട്രെയിനിങ്ങ് സെന്റററിൽ പ്രിൻസിപ്പാൾ, ഗാസിയാബാദിലെ ALTTC യിൽ ജനറൽ മാനേജർ, നാഷണൽ ടെലികമ്യൂണിക്കേഷൻസ് ഇൻസ്റ്റിറ്റ്യൂട്ട് ഫോർ പോളിസി റിസർച്ച് & ട്രെയിനിങ് സ്ഥാപനത്തിൽ ഡെപ്യൂട്ടി ഡയറക്ടർ ജനറൽ എന്നീ പദവികൾ വഹിച്ചിട്ടുണ്ട്. ഇതിനുമുമ്പ് കേരള LSA യുടെ ടെക്നോളജി വിഭാഗത്തിൽ ഡെപ്യൂട്ടി ഡയറക്ടർ ജനറൽ ആയിരുന്നു.
ആരോഗ്യ, കുടുംബക്ഷേമ മന്ത്രാലയം
നിപ്പ വൈറസ്രോഗ ബാധ : സ്ഥിതിഗതികള് നിയന്ത്രണവിധേയമെന്ന്കേന്ദ്ര ആരോഗ്യമന്ത്രി ഡോ. ഹര്ഷ് വര്ദ്ധന്
കേന്ദ്ര സംഘംകേരളത്തിലെ പൊതുജനാരോഗ്യ നടപടികള് അവലോകനം ചെയ്തു
കേരളത്തില് നിപ്പ വൈറസ്രോഗ ബാധറിപ്പോര്ട്ട്ചെയ്തതിനെ തുടര്ന്നുള്ളസ്ഥിതിഗതികള്കേന്ദ്ര ആരോഗ്യകുടുംബക്ഷേമ മന്ത്രി ഡോ. ഹര്ഷ് വര്ദ്ധന് സസൂക്ഷ്മം നിരീക്ഷിച്ച്വരികയാണ്. 'സ്ഥിതിഗതികള് ഇപ്പോള് നിയന്ത്രണവിധേയമാണ്. യാതൊരുവിധത്തിലുള്ള ആശങ്കയുംവേണ്ടെന്ന് ഞാന് ജനങ്ങങ്ങളോട്അഭ്യര്ത്ഥിക്കുന്നു. സാധ്യമായഎല്ലാ നടപടികളുംഗവണ്മെന്റ്കൈക്കൊണ്ടുവരുന്നു.
സംസ്ഥാന ആരോഗ്യമന്ത്രി ശ്രീ. കെ.കെ. ശൈലജയുമായി നിരന്തരം ബന്ധപ്പെട്ടുകൊണ്ട്സംസ്ഥാനത്തെ സ്ഥിതിഗതികള് ഞാന് നേരിട്ട്വിലയിരുത്തുന്നുണ്ട്. കേന്ദ്ര ആരോഗ്യസെക്രട്ടറി ശ്രീമതി. പ്രീതിസുധനും, ആരോഗ്യ മന്ത്രാലയത്തിലെമറ്റ്മുതിര്ന്ന ഉദ്യോഗസ്ഥരുംസംസ്ഥാനത്തെ ആരോഗ്യവകുപ്പ് അധികൃതരുമായി നിരന്തരം ബന്ധപ്പെടുന്നുണ്ട്.''
കേന്ദ്ര ആരോഗ്യമന്ത്രി ഡോ. ഹര്ഷ് വര്ദ്ധന്റെ നിര്ദ്ദേശത്തെ തുടര്ന്ന്സംസ്ഥാനത്തെത്തിയകേന്ദ്ര വിദഗ്ധ സംഘംആരോഗ്യമന്ത്രി ശ്രീമതികെ. കെ. ശൈലജയുമായി രോഗബാധയുണ്ടായ ജില്ലയായ എറണാകുളത്തെ ജില്ലാകളക്ടറുമായും ചര്ച്ച നടത്തി.
രോഗബാധിതര് നേരത്തെ ബന്ധപ്പെട്ടവരെകണ്ടെത്തുക, രോഗലക്ഷണങ്ങള് നിരീക്ഷണവിധേയമാക്കുക, സാമ്പിള് ശേഖരണം, ഐസൊലേഷന് വാര്ഡുകളുടെരൂപീകരണം, രോഗബാധയുടെ ഉറവിടംകണ്ടെത്തല് മുതലായവിഷയങ്ങള്ചര്ച്ചയില് ഉള്പ്പെട്ടു.
നിലവിലെസ്ഥിതി :
·നിപ്പ വൈറസ്രോഗം ബാധിച്ച്എറണാകുളത്ത് ചികിത്സയിലുള്ളയുവാവിന്റെ നില തൃപ്തികരം
· നിലവില് 314 പേരാണ്സംസ്ഥാനത്ത് നിരീക്ഷണത്തിലുള്ളത്
(ND/MRD
പ്രധാനമന്ത്രിയുടെ ഓഫീസ്
വനിതകളുടെ ഗുസ്തിയിൽ വെങ്കല മെഡൽ നേടിയ പൂജ ഗെഹ്ലോട്ടിനെ പ്രധാനമന്ത്രി അഭിനന്ദിച്ചു
ബര്മിംഗ്ഹാം കോമണ്വെല്ത്ത് ഗെയിംസിലെ വനിതകളുടെ 50 കിലോ ഗുസ്തിയിൽ വെങ്കല മെഡൽ നേടിയ പൂജ ഗെലോട്ടിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ഗുസ്തിയിൽ വെങ്കല മെഡൽ നേടിയ പൂജാ ഗെഹ്ലോട്ടിന് അഭിനന്ദനങ്ങൾ. അവർ ധീരമായി ഉടനീളം പോരാടുകയും ഗെയിമുകളിലൂടെ അസാധാരണമായ സാങ്കേതിക മികവ് പ്രകടിപ്പിക്കുകയും ചെയ്തു. അവരുടെ വരാനിരിക്കുന്ന ശ്രമങ്ങൾക്ക് എല്ലാ ആശംസകളും."
(Congratulations to Pooja Gehlot on winning a Bronze medal in wrestling. She bravely fought throughout and demonstrated exceptional technical superiority through the games. All the best to her for her upcoming endeavours. #Cheer4India pic.twitter.com/IIJWyTobsO
— Narendra Modi  August 6, 2022